Oficialusis leidinys L 247 , 23/08/1989 p. 0022 - 0030

specialusis leidimas suomių kalba: skyrius 3 tomas 30 p. 0096

specialusis leidimas švedų kalba: skyrius 3 tomas 30 p. 0096



Komisijos sprendimas 1989 m. liepos 18 d. dėl grynaveislių kiaulių, jų spermos, kiaušialąsčių ir embrionų pažymėjimo (89/503/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1988 m. gruodžio 19 d. Tarybos direktyvą 88/661/EEB dėl veislinėms kiaulėms taikomų zootechninių standartų [1], ypač į jos 5 straipsnį ir 6 straipsnio 1 dalies penktą įtrauką, kadangi būtina nustatyti duomenis, kurie turi būti nurodyti pažymėjime; kadangi dėl praktinių priežasčių būtina patvirtinti pažymėjimo pavyzdį ir sąlygas, kurių reikia laikytis įrašant duomenis į dokumentą, lydintį grynaveisles kiaules, jų spermą, kiaušinėlius ir embrionus; kadangi šiame sprendime numatytos priemonės atitinka Zootechnikos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Grynaveislių kiaulių pažymėjime reikia nurodyti tokius duomenis: - pažymėjimą išduodančią įstaigą, - kilmės knygos pavadinimą, - kilmės knygos įrašo numerį, - išdavimo datą, - identifikavimo sistemą, - identifikavimo ženklą, - gimimo datą, - veislę, - lytį, - selekcininko pavadinimą ir adresą, - savininko pavadinimą ir adresą, - kilmę: tėvas | tėvo tėvas | tėvo motina | kilmės knygos Nr. | kilmės knygos Nr. | kilmės knygos Nr. | motina | motinos tėvas | motinos motina | kilmės knygos Nr. | kilmės knygos Nr. | kilmės knygos Nr. | 2. Pažymėjime reikia nurodyti paties gyvulio ir jo tėvų bei tėvų tėvų produktyvumo kontrolės rezultatus ir pateikti atnaujintus genetinės vertės įvertinimo rezultatus (nurodant šaltinį). 2 straipsnis 1 straipsnyje išvardyti duomenys gali būti pateikiami: 1) I priede pateiktą pavyzdį atitinkančiame pažymėjime; 2) dokumentuose, lydinčiuose grynaveislę kiaulę. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 1 straipsnyje išvardyti duomenys, pateikdamos tokią formuluotę: "Dokumentus pasirašęs asmuo patvirtina, kad juose yra pateikti Komisijos sprendimo 89/503/EEB 1 straipsnyje minėti duomenys." 3 straipsnis Grynaveislių kuilių spermos pažymėjime reikia nurodyti: - visus 1 straipsnyje išvardytus duomenis apie kuilį, kurio sperma yra paimta, - informaciją, pagal kurią būtų galima identifikuoti spermą, jos paėmimo datą, spermos surinkimo centro ir spermos gavėjo pavadinimus bei adresus. 4 straipsnis 3 straipsnyje numatyti duomenys gali būti pateikiami: 1) II priede pateiktą pavyzdį atitinkančiame pažymėjime; 2) dokumentuose, lydinčiuose grynaveislio kuilio spermą. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 3 straipsnyje išvardyti duomenys, pateikdamos tokią formuluotę: "Dokumentus pasirašęs asmuo patvirtina, kad juose yra pateikti Komisijos sprendimo 89/503/EEB 3 straipsnyje minėti duomenys." 5 straipsnis Grynaveislių kiaulių kiaušialąsčių pažymėjime reikia nurodyti: - visus 1 straipsnyje išvardytus duomenis apie paršavedę, kurios kiaušialąstės yra paimtos, - informaciją, pagal kurią būtų galima identifikuoti kiaušialąstes, jų paėmimo datą, kiaušialąsčių surinkimo centro ir kiaušialąsčių gavėjo pavadinimus bei adresus. Būtina aiškiai nurodyti, ar viename šiaudelyje yra daugiau nei viena kiaušialąstė, be to, visos kiaušialąstės turi būti tos pačios kilmės. 6 straipsnis 5 straipsnyje nurodyti duomenys gali būti pateikiami: 1) III priede pateiktą pavyzdį atitinkančiame pažymėjime; 2) dokumentuose, lydinčiuose grynaveislės kiaulės kiaušialąstes. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 5 straipsnyje išvardyti duomenys, pateikdamos tokią formuluotę: "Dokumentus pasirašęs asmuo patvirtina, kad juose yra pateikti Komisijos sprendimo 89/503/EEB 5 straipsnyje minėti duomenys." 7 straipsnis Grynaveislių kiaulių embrionų pažymėjime reikia nurodyti: - visus 1 straipsnyje išvardytus duomenis apie paršavedę donorę ir apvaisinusį kuilį, - informaciją, pagal kurią būtų galima identifikuoti embrionus, sėklinimo arba apvaisinimo datą, embrionų paėmimo datą, embrionų surinkimo centro ir embrionų gavėjo pavadinimus bei adresus. Būtina aiškiai nurodyti, ar viename šiaudelyje yra daugiau nei vienas embrionas, be to, visi embrionai turi būti tos pačios kilmės. 8 straipsnis 7 straipsnyje numatyti duomenys gali būti pateikiami: 1) IV priede pateiktą pavyzdį atitinkančiame pažymėjime; 2) dokumentuose, lydinčiuose grynaveislių kiaulių embrionus. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 7 straipsnyje išvardyti duomenys, pateikdamos tokią formuluotę: "Dokumentus pasirašęs asmuo patvirtina, kad juose yra pateikti Komisijos sprendimo 89/503/EEB 7 straipsnyje minėti duomenys". 9 straipsnis Šis sprendimas skirtas valstybėms narėms. Priimta Briuselyje, 1989 m. liepos 18 d. Komisijos vardu Ray Mac Sharry Komisijos narys [1] OL L 382, 1988 12 31, p. 36. -------------------------------------------------- I PRIEDAS +++++ TIFF +++++ -------------------------------------------------- II PRIEDAS +++++ TIFF +++++ +++++ TIFF +++++ -------------------------------------------------- III PRIEDAS +++++ TIFF +++++ +++++ TIFF +++++ -------------------------------------------------- IV PRIEDAS +++++ TIFF +++++ +++++ TIFF +++++ --------------------------------------------------